Toshkent shahrining Yakkasaroy tumanida jinoyat yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Qayd etilishicha, 2018 yil 7 fevral kuni IIBga tushgan hujjatlarga ko‘ra, Toshkent viloyati Yangiyo‘l tumanida yashovchi H.R. 2016 yil 26 yanvar kuni Qushbegi dahasida yashovchi S.M.ga “Lasetti” rusumli avtomashinani haydab ko‘rishini va tezda qaytib kelishini aytib, aldash yo‘li bilan ishonchiga kirib, avtomashinani noma’lum tomonga haydab ketib shu kunga qadar qaytarib bermayotganligi ko‘rsatilgan. Ko‘rilgan choralar natijasida X.R. qo‘lga olingan.